Spis č.: A/2015/09824
Výzva

na predkladanie ponúk v rámci postupu verejného obstarávania podľa § 9 ods. 9 zákona č. 25/2006 Z. z. o verejnom obstarávaní a o zmene a doplnení niektorých zákonov v znení neskorších predpisov a smernice č. 33/2013 a jej dodatku č. 1

1.	Identifikácia verejného obstarávateľa:
Názov: 		Mesto Košice				
IČO:		00691135
Štatutárny orgán:	MUDr. Richard Raši, PhD., MPH, primátor
Sídlo: 		Trieda SNP 48/A, 040 01 Košice			
	
Kontaktná osoba pre verejné obstarávanie: JUDr. Mária Sivuľková 
Telefón: +421 55 6419881
Pracovný kontakt pre vysvetlenie výzvy: 
e-mail: maria.sivulkova@kosice.sk
Požiadať o vysvetlenie výzvy je možné najneskôr 2 hodiny pred uplynutím lehoty na predkladanie ponúk.
Uchádzačovi sa odporúča sledovať webovú stránku mesta Košice, kde je predmetná výzva na predloženie ponuky zverejnená až do termínu na predkladanie ponúk z dôvodu prípadných doplnení resp. vysvetlení výzvy.
E -mail pre podanie ponuky: 2015.09824@kosice.sk   
                                   
2.	Názov predmetu zákazky: Osobné počítače
Zákazka je na: dodanie tovaru

3.	Stručný opis predmetu zákazky: 
Dodávka 50 ks počítačov v prevedení All in one s 20“ displejom, klávesnicou a myšou podľa technickej špecifikácie – príloha č.1.

4.	Predpokladaná hodnota zákazky (bez DPH): 19 980 € 

5.	Základné zmluvné podmienky: 
-	Miesto dodania tovaru: Magistrát mesta Košice, Trieda SNP 48/A, 040 11 Košice
-	Lehota na dodanie tovaru: 8 týždňov od doručenia objednávky
-	Splatnosť faktúry: 30 dní

6.	Lehota na predkladanie ponúk: do 27.02.2015,  do 12.00 hod.

7.	Stanovenie ceny
-	Do ceny je potrebné zapracovať aj cenu za dopravu na miesto dodania tovaru. Cenu je potrebné spracovať na základe požadovaného rozsahu a požadovanej kvality a ďalších požiadaviek uvedených vo výzve a podľa príloh. Cenu je potrebné uvádzať v eurách (€). V ponuke je potrebné cenu uvádzať bez DPH, sadzbu a výšku DPH a cenu s DPH. Ak uchádzač nie je platcom DPH, uvedie túto skutočnosť v ponuke. 
-	Cena predmetu zákazky nesmie prekročiť stanovenú výšku s DPH: 23 976 €.

8.	Postup vo verejnom obstarávaní: je jednoetapový.

9.	Predkladanie dokladov a ponuky:

Ponuku je potrebné doplniť do tabuľky – príloha č. 2 a poslať výlučne na uzamknutý e-mail pre ponuku, ktorý je uvedený v úvode výzvy. Ponuky sa predkladajú v slovenskom jazyku. Ponuku uchádzač zašle spolu s  dokladmi, ak sú požadované. Ponuky zaslané po termíne, na inú e-mailovú adresu, v inom jazyku, alebo ak doklady nebudú predložené podľa požiadaviek verejného obstarávateľa alebo uchádzač nebude spĺňať podmienky účasti alebo nebude spĺňať požiadavky na predmet zákazky podľa výzvy, takéto ponuky nebudú brané do úvahy a nebudú vyhodnocované. Celková veľkosť príloh e-mailu nesmie presiahnuť 10 MB, inak ponuka z technických dôvodov nebude doručená.

10.	Podmienky účasti sú nasledovné:
1.1	Uchádzač musí byť oprávnený dodávať požadovaný tovar.
1.2	Uchádzač musí preukázať, že v priebehu uplynulých troch rokoch dodával počítače v min. objeme 40 000 € bez DPH (alebo ekvivalent v inej mene).
1.3	Uchádzač musí byť oficiálnym obchodným partnerom pre ponúkaný tovar.
1.4	Uchádzač musí preukázať súlad s technickou špecifikáciou predmetu zákazky uvedenej v prílohe 1. 

Na preukázanie splnenia podmienok účasti je potrebné predložiť tieto doklady: 
1.1	Oskenované oprávnenie na dodávanie tovaru (výpis z obchodného registra, resp. živnostenského registra nie z webu alebo platné potvrdenie o zápise do zoznamu podnikateľov). 
1.2	Zoznam referencií v oblasti predmetu zákazky za roky 2012-2014. Zoznam dodávok rovnakého alebo podobného charakteru a zložitosti ako je predmet zákazky musí obsahovať nasledovné údaje: identifikačné údaje odberateľa, obchodné meno odberateľa, sídlo podnikania, IČO, kontaktné adresy vrátane telefónneho čísla alebo e-mailovej adresy, u ktorých je možné overenie predložených informácií, predmet zmluvy, zmluvná cena bez DPH a termín dodania tovaru.
1.3	Oskenované potvrdenie o obchodnom partnerstve pre ponúkanú značku počítačov.
1.4	Technická špecifikácia ponúkaného tovaru – podrobný opis predmetu zákazky (je nutné doložiť ako prílohu ponuky). 

11.	Kritériá na hodnotenie ponúk sú: 
1.	Cena
2.	Spôsob hodnotenia kritéria je nasledovný:  Úspešným uchádzačom bude ten, kto bude  
 mať najnižšiu celkovú cenu za celý predmet zákazky.

12.	Prijatie ponuky:
U úspešného uchádzača bude uplatnená objednávka. 

13.	Verejný obstarávateľ môže pred uplatnením objednávky požiadať úspešného uchádzača o predloženie originálu alebo overenej kópie oprávnenia na dodanie tovaru, prípadne ďalších požadovaných dokladov podľa výzvy, ak boli predložené iba skenované kópie v elektronickej podobe bez zaručeného elektronického podpisu.

Ing. Pavol Lazúr, v.r.
								           riaditeľ magistrátu

Prílohy: 
1.	Technická špecifikácia - podrobný opis predmetu zákazky
2.	Formulár na ponuku